Mutual fund Sciety
สังคมกองทุนรวม ประจำวันศุกร์ที่ 29 มิ.ย. 2555...
29 มิ.ย. 2555

สังคมกองทุนรวม ประจำวันศุกร์ที่ 29 มิ.ย. 2555...
...วันสิ้นเดือนและวันทำการสุดท้ายของไตรมาส 2 และครึ่งปีแรก รอดูทิศทางดัชนีวันนี้เริ่มกระเตื้องดีขึ้นแค่ไหน นักวิเคราะห์มองดัชนีซิกแซ็กขึ้นในช่วง 23 สัปดาห์ข้างหน้า เพื่อทดสอบเป้าหมายระดับ 1,200 จุด...
...แต่ก็ต้องจับตาดูปัจจัยที่จะทำให้เกิดความผันผวนขึ้นได้ ทั้งเรื่องภาวะเศรษฐกิจโลก การแก้ปัญหาหนี้ยุโรป และแรงขายทำกำไร...
...โดยเฉพาะผลการประชุมคณะมนตรีระดับหัวหน้ารัฐบาลของสหภาพยุโรป หรือ European Council ซึ่งคงเริ่มแถลงผลออกมาในคืนนี้ต่อเนื่องถึงช่วงสุดสัปดาห์...
...ตลาดหุ้นบ้านเรา นักลงทุนต่างชาติเริ่มกลับมาซื้อสุทธิเล็กน้อย และมียอดซื้อสุทธิคงค้างอีกกว่า 5 หมื่นล้านบาท...
...แม้ดัชนีหุ้นยังประคองตัวอยู่ได้ แต่ความผันผวนยังมีอยู่สูง และสถานการณ์ ตปท.ก็ยังไม่น่าไว้วางใจบริษัทหลักทรัพย์จัดการกองทุนรวม (บลจ.) วรรณ แนะให้ปรับพอร์ตการลงทุนเพื่อลดความเสี่ยงลง โดยให้เพิ่มสัดส่วนการลงทุนในสินทรัพย์ที่ให้ Running Yield ที่ค่อนข้างสูงกว่าพันธบัตร โดยเฉพาะกองทุนอสังหาริมทรัพย์ของบริษัท 2 กอง คือ กองทุนเปิด วรรณ พร็อพเพอร์ตี้ พลัส ฟันด์ ที่ลงทุนในหน่วยลงทุนของกองทุนรวมอสังหาริมทรัพย์ที่จดทะเบียนในตลาดหลักทรัพย์แห่งประเทศไทย และกองทุนเปิด วรรณ พร็อพเพอร์ตี้ สิงคโปร์ ที่เน้นลงทุนในหน่วยลงทุนของกองทุนรวมอสังหาริมทรัพย์ที่จดทะเบียนซื้อขายในตลาดหลักทรัพย์สิงคโปร์...
...ทั้งสองกองทุนนี้ผู้ลงทุนมีโอกาสได้รับผลตอบแทนที่สม่ำเสมอในรูปของค่าเช่าจากการปล่อยเช่าสินทรัพย์ประมาณ 67% ต่อปี โดยกองทุน ONEPROP มีผลตอบแทนต่อปี ย้อนหลัง 3 เดือน 6 เดือน และ 1 ปี เท่ากับ 6.46% 12.38% และ 14.79% ตามลำดับ และกองทุน ONEPROPSG มีผลตอบแทนต่อปี ย้อนหลัง 3 เดือน และ 6 เดือน เท่ากับ 6.55% 15.73%...
...ด้าน บลจ.กรุงศรี ออกกองทุนตราสารหนี้ใหม่ อายุ 6 เดือน ขาย IPO ถึงวันที่ 2 ก.ค. 2555 จ่ายผลตอบแทนประมาณ 3.15% ต่อปี...
...บลจ.ทิสโก้ ก็ออกกองตราสารหนี้อายุเพียง 3 เดือน ด้วยมุมมองว่าอัตราดอกเบี้ยนโยบายมีโอกาสที่จะทรงตัวหรืออาจจะปรับตัวสูงขึ้นมาแตะระดับ 3.5% ในช่วงปลายปี จากความเสี่ยงด้านอัตราเงินเฟ้อที่เร่งตัวขึ้น ดังนั้นการลงทุนที่เหมาะสมจึงควรเป็นระยะสั้น เพื่อไม่ให้เสียโอกาสจากอัตราดอกเบี้ยที่จะปรับขึ้นในอนาคต กองทุนนี้ขาย IPO ถึงวันที่ 2 ก.ค....
...ส่วนกองตราสารหนี้ของ บลจ.บัวหลวง อายุ 6 เดือน ผลตอบแทน 3.10% ต่อปี ขายถึงวันที่ 3 ก.ค....
...ใครที่รับเงินเดือนวันนี้ อย่าเพิ่งใช้หมด หากจะเก็บก็รอไว้อีกนิด เอาไปซื้อกองทุนในงานตลาดนัดกองทุนรวมMutual Fund Fair ที่จะจัดขึ้นในสัปดาห์หน้า วันที่ 58 ก.ค. ที่เซ็นทรัลเวิลด์